# Tíðin avdúkar

Tað sum er við reyðum skal gerast heima. Tit finna allar rithøvundar á [snar.fo](http://www.snar.fo/) Minnist til at leita undir eftirnavninum, í hesum føri undir D fyri Djurhuus Bergur.

Greið stutt frá rithøvundanum

Søgan sigur frá uppvøkstrinum hjá einum smádrongi, sum kallast Óli. Hann er móðurloysingur og “leysingarbarn”Óli gerst offur í eini harðrendari familju.

* Hvat vil tað siga, at verða móðurloysingur og “*leysingarbarn”*? Greið frá.
* Grunda yvir yvirskriftina. Hvat kann tað vera, tíðin avdúkar?

Í søguni eru fleiri áhugaverdir træðrir at viðgera, eitt nú spurningar sum:

* Verður munur gjørdur á børnum alt eftir, hvør eigur tey?
* Virðismeta vit hvør annan alt eftir slag ella slekt?
* Eru summi betur enn onnur?
* Fáa summi størri sømdir ella betri viðferð, tí at tey verða hildin at verða fínari ?

Vit fáa at vita, at Óli er eitt hampa fólk, roynir at gera sítt besta og altíð ger, sum hann verður biðin. Men tað tykist, at húsfólkini eru samd um, at hann skal ikki vera sum hini.

* Áhugaverdur spurningur er, hví húsfólkini bera seg soleiðis at?
* Hvussu ávirkar teirra framferð og harðræði Óla?
* Hvussu ávirkar slík framferð børn yvirhøvur?
* Verða øll børn ávirkað á sama hátt ella er munur á? Hvaðani kann munurin stava?

Stórur munur er báðum familjunum, sum vit møta í søguni. Húsfólkini á Lágabøð eru harðrend og hjartaleys. Keypmaðurin og konan eru hjartalig, vinarlig og góð fólk.

* Kanna hugburðin og atburðin hjá ávikavist húsfólkinum á Lágabø og keypmanninum. Hvør er munurin, og hvat man búgva undir hesum muninum?
* Søgan um Óla líkist á mangan hátt einum ævintýri. Niðanfyri eru tvær uppgávur, sum tit skula arbeiða við í tykkara heftið
1. Á hvønn hátt líkist søgan um Óla einum ævintýri, á hvønn hátt ikki?
2. Skriva søguna um til eitt *rættuligt* ævintýr.

Góðan arbeiðshug við hesum týdningarmikla greiningararbeiði!!!